Tiener se lyk by KZN-strand gevindArgieffoto Polisieduikers het Maandag die liggaam van ŉ 15-jarige tiener in ’n strandmeer naby Isipingo in Durban gevind. Volgens lt. Nqobile Gwala, polisiewoordvoerder, is die seun oor die naweek as vermis aangemeld. Sy liggaam is in die Dakota-strandmeer gevind. ’n Nadoodse ondersoek sal gedoen word en die polisie het ’n geregtelike doodsondersoek begin.